
Pyhä(n) Oikeudenkäynti


Hiljaisuus. Pyydän hiljaisuutta.


Äänekäs pörinä täyttää oikeussalin.


Tuomari takoo nuijalla pöytään, ja huutaa: hiljaisuus, vaadin hiljaisuutta tai istuntosali tyhjennetään.


Puheensorina vaimenee vähitellen. Salin täyttää tiheä odotus.


Mediaväkeä pyydän asettumaan salin perälle teille varatulle alueelle.


Vartijat, tuokaa syytetty Opti Nordi sisään syytetyn aitioon.


Valtionsyyttäjä asettukoon paikalleen.


Puolustusasianajajan aitio jää tyhjäksi. Syytetty kieltäytyi puolustuksesta. Hän tahtoo itse puolustaa itseään. Hän kylläkin sanoo, ettei ole mitään varsinaista puolustettavaa, koska hän ei ole syyllistynyt mihinkään, koska oletan sananvapauden koskevan myös minua.. Hän tahtoo pitää niin sanotun puolustuksen itsellään, koska epäilee, ettei löydy henkilöä joka voisi hänen asiaansa ajaa ymmärrystä laajentavasti.


Minä olen Valtakunnanoikeuden Tuomari Arpo Nasa.


Syyttäjänä toimii Valtakunnansyyttäjä Martin Leini.


Valamiehistö koostuu kahdestatoista tunnetusti hurskaasta ja luotettavasta kansalaisesta, joilla on runsaasti valamieskokemusta omien elämänkokemuksiensa lisäksi.









Oikeudenistunto alkaa


Luen syytteen:


Jumalanpilkka ,kansan harhauttaminen, sekä ihmisyyden perinnäiskäsitysten pilkkaaminen.


Olen tutustunut syyttäjän laajaan syyteaineistoon, ja olen todennut sen asiantuntevaksi ja tieteellisellä pieteetillä kootuksi.


Vastaaja on kirjoittanut kirjan nimeltään Pyhä yksinkertaisuus. Syytteet perustuvat tähän teokseen ja kuulusteluihin jotka on käyty ennen syytteiden nostamista.


Kirjan sisältö on villinnyt osan kansaa lähes käsittämättömiin ilon ja sympatian ilmaisuihin, jotka ovat aiheuttaneet monissa kaupungeissa järjestyshäiriöitä. Toinen osa väestöstä on sitä vastoin raivon partaalla. He kokevat, että kaikki mitä he ovat pitäneet pyhänä ja koskemattomana, on raastettu lokaan ja häväisty. Sosiaalisessa mediassa päätä vadille vaativat murhanhimoiset kirjoitukset ovat levinneet raivoisalla nopeudella. Samalla foorumilla ovat ilon ilmaukset tulleet kuin vuoroveden voimistamina aaltoina rantaan. Tyrskyt ovat nousseet korkeiksi, kuin ihmisyyden ytimen perustotuuksia puolustaviksi vuoriksi.


Tässä ovat lähtöasetelmat tälle oikeudenkäynnille.


Valtakunnansyyttäjä Martin Leini, olkaa hyvä.


Arvoisa tuomari. Hyvät läsnäolijat.


Olen pieteetillä tutustunut Syytetyn Opti Nordin esittämiin väitteisiin ja käyttänyt teologisia asiantuntijoita selventämään näkökulmia ja oikeaa oppia.


Syytekohtia on minulla 10. Lisäksi useilla kohdilla on lisäkysymyksiä, alakohtia.


Syyte no: 1


Te Opti Nordi, väitätte että Jumalan luomistyö ei tapahtunut tälle maapallolle, eikä tämän planeetan olemassaolon aikana, vaan ennen sitä. Tapahtumajärjestyksessä ennen, koska painotatte, että aikaa ei ole muutoin kuin meillä täällä siinä merkityksessä kuin sen ymmärrämme.


Kuten tiedämme ja ymmärrämme, tämä on syvässä ristiriidassa meidän teologisen, ja jopa biologisen maailmankäsityksemme kanssa.


Väitätte että luominen tapahtui johonkin muuhun olotilaan kuin maapallolle.


Tuomari Arpo Nasa: Pyydän syytettyä antamaan vastineensa syyttäjän esittämiin väitteisiin.


Opti Nordi:


Luominen


Arvoisa Tuomari, hyvät läsnäolijat.


Tässä tilanteessa, teidän edessänne, ollen ensimmäistä kertaa oikeussalissa, on mielestäni hassua, että minun pitää nyt ruveta selostamaan asiaa, jonka olen jo kirjoittanut kirjaan ja joka on kuulusteluissa myllätty ylös alas. Toisaalta kyllä ymmärrän, että näiden luotettujen valamiesten tulee myös kuulla ja nähdä syytetyn puolustukseen liittyvät seikat, ja näin saada ensikäden käsitys asiasta ennen valamiehistön kannan muodostusta.


Hyvät kuulujat: Minä olen yksinkertainen kansan mies. Koko elämäni olen tahtonut elää tavallista elämää, mieluiten ilman suuria vastamäkiä, kuin niin ikään, en ole välittänyt erikoisemmin liiallisista myötämäistäkään.


Vastineenani tahdon kertoa seuraavaa: Minulla on käsitys että paljon ennen maapallolle syntymäämme, meidän henkeemme on Jumala koodannut ne asiat jotka parhaimmillaan tapahtuu yksilön elämässä. Jos tämä siemen saa osakseen Jumalan lämmittävää aurinkoa, se nousee läpi tämän maan roudan kauniina kukkana oman tarinansa kanssa kertomaan kaikkeuden Jumalan hyvyydestä ja armosta, sekä siemenensä mukaisista löydöistä yhteiseksi uskoksi ja iloksi.


Olen nuoruudesta asti alitajuisesti sekä myös tietoisesti tallentanut tietoisuuteeni filosofisia ja uskonnollisia näkökulmia elämän perusasioista.


Kuitenkin suuri osa elämästäni kului siinä kivussa ja tuskassakin, kun tämän maailman eri routakerrokset estivät minussa asuvaa todellisen elämän siementä itämästä ja varttumasta, ja tuottamasta hedelmää.


Jumalayhteyden synnyttyä, sai siemen voiman lähteä puskemaan vartta läpi roudan, ja viimein alkoi myös kukkanuppu kehittyä kohden sitä muotoa ja väriä, jonka se oli luomisessa saanut ja näin olemisellaan ilmaisemaan Jumalan hyvyyttä ja kauneutta.


Ihminen ei siis tuota hedelmää, vaan Jumala tuottaa hedelmän ihmisessä ihmisen ja ihmisten hyväksi.


Minulle on ollut, uskoon tulemisestani huolimatta selvää, ja sen vuoksi, että jokin ei ole kohdallaan tässä ihmisten opettamassa palapelissä. En ole tieten tahtoen lähtenyt mihinkään kapinahankkeeseen, vaan tutkinut asioita perinpohjaisesti. Minulla on se käsitys että Herramme henki on ollut oppaanani ja neuvonantajani tällä matkalla. Yksinkertaisena ihmisenä en olisi omin avuin pystynyt tietenkään erottelemaan jyviä akanoista. Tämä on käsitykseni esillä olevan asiakokonaisuuden perustasta.


Hyvä Valtakunnan Oikeuden Tuomari. Maakeskeinen maailmankuva oli pitkään voimissaan, koska ei ollut näyttää muutakaan todeksi. Ei ole kovinkaan pitkä aika siitä kun maa oli kaikkeuden keskuksena oleva pannukakku jota aurinko kiersi. Näin uskottiin.


Tämä käsitys on tänä päivänä jo siirtynyt historian muistelot osastolle, kuten hyvin tiedämme.


Tieteelliset tutkimukset ovat kiistatta osoittaneet, että meidän rakas maapallomme on pikku planeetta maailmankaikkeudessa.


Uskoon ja perimmäisiin käsityksiin ihmisen olemuksesta ja olemisesta liittyvät uskomukset ovat sitä vastoin säilyneet entisen kaltaisina. Tämä on kylläkin hyvin inhimillistä, tietenkin. Kaikki mitä tapahtuu tai jää tapahtumatta, on ihmisen maailmassa inhimillistä. Nämä kysymykset tulevat ihmistä niin iholle ja sen allekin, että pienikin muutos näissä uskomuksissa on kuin revittäisiin sydäntä rinnasta.


Tällä tutkimusmatkalla olen saanut ymmärtää että suurin harhautus on ihminen itse.


Ihminen on sotkeutunut loputtoman tuntuiseen oman oletetun viisautensa verkkoon. Ihminen on tämän maailman tuotosten ansassa kuin kärpänen hämähäkin verkossa.


Uskon että tämäkin kehityksen vaihe on ollut Jumalan suunnitelmissa jo ennen maaelämän olemassaoloa. Uskon Jumalan hymyilevän kun Hän katselee näitä ihmisten performansseja.


Jeesuksessa Hän tuli omakohtaisesti kokemaan tämän vaiheen vaikeuden. Jeesus Kristus kulkee meidän vierellämme ja ymmärtää ja auttaa läpi pimeyden.


Minun metodini on ollut näitä tutkiessa ollut, että voisin tulla tyhjennetyksi kulttuurisista uskomuksista ja alastomana seisoa Jeesuksen vierellä ja näin kuunnella ja katsella tätä elämää.


Arvoisa tuomari, hyvät kuulijat:


Olen yksinkertainen kansan mies. Minulla ei ole mitään muuta intressiä tämän asian suhteen, kuin kertoa mitä olen todeksi nähnyt. Rohkenen tämän tehdä koska uskon, että Pyhä Henki on myös minun kanssani.


Olen vakuuttunut, että elämä on luotu ennen tämän maapallon elämää. Ihmisen henki on pieni pala häntä itseään, pala Jumalan henkeä. Tähän maahan synnytään tiettyä tarkoitusta varten.


Olisiko aika luopua maakeskeisestä ihmiskuvasta? Laajentaa ja syventää ihmiskuvaa ja kaiken elävän kuvaa siihen suuntaan?


Syyttäjä Martin Leini:


Teillä on melko absurdeja väitteitä. Ymmärränkö oikein, että teillä Opti Nordi, ei ole esittää mitään todisteita väitteidenne takaajiksi. Vai mitä sanotte?


Opti Nordi:


Parahin kuulijakuntani. Pyhä Raamattu on Jumalan puhetta kehittyvälle ihmiskunnalle.


Kulttuurit joissa elämme, on valtaisan kehitystyön tulosta. Voimme kuvitella mitä ihmisyksilö olisi ilman, että hän olisi jäsenenä tietyssä kulttuurissa. Meillä on joitakin esimerkkejä yhteisöjen ulkopuolella kasvaneista lapsista. He oppivat vaikkapa eläinten yhteisössä pitkälti eläinten tavat.


Raamattu ei suinkaan kerro, että ihmisen henki luodaan silloin kun hän syntyy maailmaan.


Tämä on ollut oppineiden tulkinta Raamatusta. Tämä on jäänteitä hengellisestä vallankäytöstä.


Jos et tule meidän lampaaksemme, iankaikkinen helvetti odottaa kuoleman rajan takana.


Päinvastaisia lauseita, jotka kertovat olemassaolosta ennen tätä elämää sen sijaan kyllä löytyy.


Nykyinen ihmiskäsitys on kulttuurien uskomus ja tulkinta pyhistä kirjoituksista. Se on totta vain niille ihmisille jotka sen uskovat ja pitävät totena.


Kuten tiedämme ihminen ja ihmiskunta tulkitsee kirjoituksia oman minuutensa kuvan kautta.


Jumalasta on tehty karmea sadisti ja epäoikeudenmukainen pyöveli. Sitten on keksitty ties mitä selityksiä joilla pyritään kumoamaan epäjohdonmukaisuus, koska kirjoituksissa kuitenkin on selkeästi osoitettu, että Jumala on hyvä.


Jumala on rakastava isä, joka ei lopullisesti hylkää ketään, eikä ainoatakaan luotuaan.


Toivon saavani tuonnempana kertoa kuinka tämä järjestelmä menee.


Jumala on myös järjestyksen Jumala.


Usein ihmettelemme miksi Jeesus ei elämänsä aikana selväsanaisesti kertonut elämän kokokuvaa, eikä juurta jaksaen selvittänyt ihmisen elämän reittiä ja rakennetta.


Pidän tätä Jumalan suurena viisautena. Siinä tilanteessa se ei ollut Jumalan suunnitelman mukaista. Jeesus lupasi kuolemansa ja ylösnousemuksensa jälkeen lähettää Pyhän Henkensä meitä ohjaamaan.


Vai kuinka te hyvät kuulijat olisitte siinä tilanteessa toimineet? Itse ymmärrän niin, että siinä maailman vaiheessa oli uutta ja hämmentävää riittävästi, kun Jeesus opetti ihmisille reittiä ja mahdollisuutta palata Hänen kanssaan takaisin voittajina taivaan kotiin.


Tuomari Arpo Nasa:


Olemme kuulleet kohdan numero yksi syytteen ja vastineen.


Valtakunnan syyttäjä Martin Leini. Siirtykää seuraavaan kohtaan.


Martin Leini: Syyte no: 2


Väitätte että me kaikki olemme yhdessä Lusiferin, siis Saatanan, kanssa ja joukoissa olleet kapinassa Jumalaa vastaan ja hävittyämme sodan, olemme tulleet karkotetuksi Jumalan yhteydestä. Kerrotte käsityksenänne myös, että tämä on se perisynti jonka alaisia me kaikki olemme. Tämä on ennenkuulumatonta ja suorastaan, ettenkö sanoisi naurettavaa.


Opti Nordi:


Perisynti


Rakkaat kuulijat. Ehkä hämmästytte puhuttelumuotoa. Koen että jo tämän lyhyen yhdessäolomme aikana teistä on tullut minulle läheisiä. Olemme samassa veneessä. Olemmehan kaikki ihmisiä. Askaroimme samojen kysymysten äärellä. Elämän ja kuoleman problematiikan parissa.


Niin Arvoisa syyttävä Tuomari, oikein sanoitte. Juuri näin asianlaita on. Te sen sanoitte.


Perisynti on totta. Synti on luopumista Jumalasta. Mitään muuta syntiä ei ole olemassakaan kuin tämä johdannaisineen. Ei nyt, eikä ennen. Ne lukemattomat teot joita synniksi kutsumme, ovat siis vain merkkejä siitä, että olemme luopuneet Jumalasta, ja elämme enemmän tai vähemmän hatarassa yhteydessä Häneen.


Historian saatossa varsinkin humanistit pyrkineet kieltämään koko perisynnin olemassa olon. Toisaalta on keksitty erilaisia arvioversioita perisynnin syistä.


Raamatun kertomus paratiisin keskellä seisovasta puusta jonka hedelmää ei saa syödä, tai muutoin kuolee, on tietysti totta ja hyvä. Epäusko alkaa arvioida Raamatun kertomuksia järjen mukaan. Usko taasen ottaa vastaan sen Jumalan sanana ja tutkistelee sitä sydämessä, ja löytää siitä viisauden itselleen, jonka Jumala on juuri hänelle sillä hetkellä tarkoittanut.


Kysymys on hieman samankaltaisesta asiasta kuin hyvien satujen lukemisesta lapselle. Niiden opetukset ovat verrattomia opastajia elämänmatkalle. Ovatko ne totta vai eivät. Tietysti ne ovat totta.


Raamattu on kokonaan totta. Jos lähdemme kyselemään että onko juuri tuollainen tapahtuma joskus tapahtunut historiassa, kuin tuo syntiinlankeemuskertomus Raamatussa on, niin en tahdo siihen vastata muuta kuin, että kysymys on huonosti tai väärin asetettu. Kysymys on kertomuksesta jonka opetus on kokonaan totta. Jos lähdemme pidemmälle analysoimaan tarinaa, olemme jo eksyneet.


Sana kuolettaa. Henki tekee eläväksi.


Rakkaat läsnäolon ihmiset, suonette minulle tämän innostukseni kun puhun näistä asioista. Kun on suuren osan elämästään käyttänyt asian tutkimiseen, ja saa ympärilleen näin upean kuulujakunnan, sitä unohtaa että on tilanteessa syytetyn aitiossa. Kun on elänyt paljon yksin siinä mielessä, että ei ole osannut, uskaltanut tahi muutoin pystynyt avaamaan sydämen kammioita aina läheistenkään ihmisten tarkasteltavaksi, on suuri ilo, kun lähde on viimein alkanut vapaasti pulputa.


Arvoisa Tuomari. Pahoittelen alustuspuheenvuoron pitkää kaavaa, mutta en osannut muutoinkaan päästä alkuun.


Niin, kysymyshän liittyi käsitykseeni, tai siis väitteeseeni, että olemme yhdessä Saatanan kanssa langenneet pois Jumalan yhteydestä. Taisitte jättää mainitsematta, vai muistanko väärin, että tämä kaikki tapahtui ennen elämäämme maapallolla.


Juuri näin on ystävät. Jossakin vaiheessa luomisen jälkeen Kristuksen nuorempi veli Lusifer, valontuoja, sai meidät houkuteltua joukkoihinsa valloittamaan valtaistuinta Kristukselta.


Tämä sama houkutusvoima on meissä jokaisessa tänäänkin.


Oletko huomannut?


Raamattu kertoo oikein että Kristus on syntynyt Jumalasta, ei luotu. Veljensä Lusifer on sen sijaan ensimmäinen luotu persoona.


Meille on useimmiten tarjottu tulkintaa ihmisen perisynnistä, joka on ymmärrettävä niin, että voi voi mitä pääsi tapahtumaan. Siitä me nyt kaikki joudumme kärsimään.


Rakkaat kuulijat. Vaikka olen vaatimaton ja mieluimmin hieman sivulle vetäytyvä mies, huomaan että minun on nyt toden teolla astuttava esiin opettajan roolissa. Olen todella tuohtunut näistä opetuksista jotka ovat, en oikein osaa sanoa mistä pimeydestä ne tunkeutuvat tajuntaamme.


Jos joukossamme on henkilö, joka tohtii väittää että Jumalalle tapahtuu erehdyksiä, niin astukoon esiin puolustamaan ajatuksiaan.


Minä tohdin sydämen vakavuudella kertoa että Jumalalle ei tapahdu erehdyksiä.


Kun Lusifer alkoi houkutella meitä joukkoihinsa, se kuului Jumalan suunnitelmiin.


Me kaikki olemme Lusiferin kanssa langenneet eroon Jumalasta. Kiitos Herralle.


Hänen hyvä suunnitelmansa oli toteutunut jälleen yhden askeleen eteenpäin.


Kuten tiedätte, tavallisesti lankeemuskertomusta luetaan erittäin surullisen kuuluisana tapahtumana. Näin asianlaita ei ole. Tämä kaappausyritys ja ero Jumalasta onnistui täydellisesti. Tietenkin onnistui. Jumalan suunnitelmat onnistuvat aina. Ihminen, Jumalan kuvan siemen, oli sysätty konfliktin kautta kasvamaan ja rakentumaan Jumalan kuvaksi.


Voidaan sanoa ensin olleen kasvuhistorian ja sitten kun aika tuli, se muuttui varsinaiseksi pelastushistoriaksi.


Ne Lusiferin ominaisuudet jotka ohjasivat vallankaappausyritykseen, olivat vallanhimo ja kateus. Olet varmaankin löytänyt noiden jäämiä itsestäsi. Minä ainakin olen tiedostanut niiden olemassaolon itsessäni.


Varsinkin tässä olevassa tilanteessa, ne ovat suurina kysymysmerkkeinä edessäni toimintani motiiveja arvioidessani.


On mahdotonta pienen ihmisen ymmärtää kovin tarkasti Jumalan tavoitetta tässä kokonaisprosessissa. Hän oli luonut henget, siis meidät. Tarkoittanut ja sallinut lankeemuksen pois Hänen läsnäolostaan.


Syyttäjä Martin Leini:


Pyydän oikeuden tuomaria keskeyttämään liian pitkät vastauspuheenvuorot.


Oikeuden Tuomari Arpo Nasa:


Koska syytetyllä oi ole puolustusasianajajaa, katson että hän saa puhua pitkään. Perustelut ja prosessikuvaukset ovat tässä tapauksessa tarpeellisia. Huomaan kuinka valamiehet ja yleisö ovat


kiinnostuneena ja hiirenhiljaa kuunnelleet vastaajan argumentointia. Samaa voin sanoa itsestäni.


Olen hyvin kiinnostunut kuulemaan Opti Nordin reittiselostusta ihmisen matkasta maailmankartalla.


Olemme velvollisia kuuntelemaan tarkasti ja ymmärtämään vastaajan kertomuksen, koska sitten kun joskus tämä istunto saadaan päätökseen, meillä tulee olla selkeä kuva jotta voimme antaa oikeudenmukaisen tuomion.


Mutta nyt siis, syyttäjä Martin Leini, siirtykää seuraavaan syytekohtaan.


Syyttäjä Martin Leini: Syyte no: 3


Kun väitätte, että ihminen on luotu ennen maaelämää, näin halvennatte raskaasti perinnäiskäsitykset ihmisen alkuperästä.


Tapahtumaketjussa seuraava väitteenne on siis, että Ihminen asutettiin maapallolle tietyn materialisaation kautta.


Vastaaja Opti Nordi:


Materialisaatio


Arvoisat ihmiset. Totuus on tarua ihmeellisempi. Kristus oli mukana luomistyössä. Sanassa sanotaan, että kaikki on luotu Hänen kauttaan, mikä luotu on. Seuraava vaihe Jumalan suunnitelmassa oli antaa ohjakset pojalleen alkuperäisen suunnitelman mukaan.


Kristuksen oli määrä maaelämän kautta saattaa ihmiset takaisin Jumalan valtakuntaan, mutta ei entisen kaltaisena.


Jumala loi ihmisen kuvakseen. Tämän elämän tarkoituksena on rakentaa ihmiselle identiteetti joka on erillinen, mutta yhtä Jumalan kanssa. Tätä on sanalla sanoen vaikea ymmärtää.


Yritän selventää asiaa itselleni ja teille. Ensimmäisessä luomisessa, siis ennen maaelämää ja lankeemusta, me luodut olimme tavallaan kuin nyt meille syntyvät lapset. Heikkoina ja täysin sidottuina vanhempien huolenpitoon. Ei ole varmaankaan kenenkään mielestä toivottavaa, että lapsi jää lapseksi. Lapsen määrä on tiettyjen murrosvaiheiden kautta kasvaa omaan identiteettiin.


Koska Jumala on nyt luonut meidät kuvakseen, on päämääränä ehjän identiteetin omaava ihminen, joka on erillinen mutta yhtä Jumalan kanssa. Tämä tulee mahdolliseksi maaelämässä rakentuneen sielun tullessa kirkastetuksi Jumalan hengellä.


Pahoittelen, että tällaiset kuvaukset jäävät auttamatta torsoiksi. En löydä sanoja kuvaamaan näitä polkuja tämän paremmin. Lukekaa ystävät Raamattua. Ylittämättömän huikea kirja.


Ensimmäinen ihmisen Aatamin henkiruumis tiivistyi, materialisoitui, näkyvään tiheyteen.


Kuten Raamatussa kerrotaan. Maaelämässä alkoi sitten rakentua sieluruumis.


Aatami oli siis Jumalasta pois langenneessa tilassa. Sanalla sanoen syntyi hämärän maailmaan.


Jumalan valtakunnassa on kirkkaus ja elämässä täällä olemme hämärän valtakunnassa.


Koska ihmisen tuli nyt osallistua paluumatkan kaikkiin vaiheisiin, piti Aatamin osallistua rakennustyöhön hyvin kokonaisvaltaisesti. Hänen ja siis meidän tuli ja tulee olla Jumalan työtovereita kun luodaan uusia maallisia ruumiita hengille matkalla kohden Jumalan valtakuntaa.


Aatamin ruumiin kautta tiivistettiin Eevalle myös maan aineksista näillä silmillä näkyvä ruumis.


Hengen maailmassa ihminen ei ollut, eikä tämän maaelämän jälkeenkään ole lisääntymiskykyinen.


Ymmärrän että tässä maaelämään luomisen tilanteessa syntyi myös kyky lisääntyä. Siitä miten, en ymmärrä sen enempää.


Mieheksi ja naiseksi Hän loi heidät. Koska Eeva oli luotu Aatamin kautta, syntyi tuo ihmeellinen naista ja miestä yhteen sitova vetovoima. Ihminen kokee olonsa jotenkin puutteelliseksi ilman vastakkaista puolta. Sanassa sanotaan, että Jumala on kuitenkin määrännyt jotkin ihmiset elämään ilman puolisoa.


En minä tästä oikein mitään ymmärrä, mutta näin se kaikki kuitenkin tapahtui.


Tämä maapallon elämä on Kristuksen mandaatti, ja Hänen hoidossaan ovat kaikki planeetan asiat.


Näin ihmissuku oli syntynyt Lusiferin hallitsemaan maailmaan. Kristus ylipäällikkönä piti tietysti ohjaksia käsissään. Kaikki tapahtui hänen ohjauksessaan. Lusifer ei tosin tätä tiennyt, koska yhteys näiden olotilojen välillä ei toiminut. Tarkkailuyhteys toteutui kuten kuulusteluhuoneessa.


Huoneesta näkyi vaan peili tahi sitten seinä. Viereisestä huoneesta saattoi kuitenkin esteettä katsella ja kuunnella tapahtumia. Tämä kaikki tietenkin maailman mittakaavassa.


Tuomari Arpo Nasa: No niin. Olemme kuulleet syytetyn vastineen syyttäjän kysymykseen.


Syyttäjä Martin Leini, seuraava kohta, olkaa hyvä.


Syyttäjä Martin Leini: syyte no:4


Opti Nordi, te väitätte, että materialisaation jälkeen alkoi ihmissuvun maanpäällinen taival, sekä vakavasti kerettiläisen väitteen ihmisen useista syntymistä maailmaan. Mitä vastaatte Opti Nordi?


Vastaaja Opti Nordi:









Elämän kiertolainen


Juuri näin arvoisat kanssa sisaret ja veljet.


Yhdestä pariskunnasta alkoi ihmissuku lisääntyä maailmaan.


Kuten ymmärrämme, kaiken rakentuminen meidän sivilisaatioomme asti on kestänyt todella pitkään. En edes uskalla heittää arviota siitä.


Ihmiset syntyivät, elivät ja kuolivat. Ruumiin kuoleman jälkeen palasivat hengen maailmaan hieman muuttuneena.


Maaelämässä siis ihmiselle rakentui sielu. Tätä voisi kuvailla niin, että sielu rakentui hengen ympärille.


Jumalan tarkoituksena on siis, että maaelämässä rakentunut sielu yhdessä hengen kanssa löytää identiteetin, joka on palaa Lusiferin vankeudesta sieluansa rikkaampana Jumalan valtakuntaan.


Identiteetiltään itsenäisenä ja Jumalan hengen kirkastamana.


Tämä ehjä identiteetti sana johtaa helposti harhaan ja riippumattomuuden käsitteeseen. Eheyden sielullensa löytänyt persoona on kuitenkin täysin, mutta omasta halustaan riippuvainen Jumalasta. On siis rakentunut Jumalan toivoma ja tarkoittama Hänen kuvansa ihmisessä.


Minun täytyy tunnustaa ja sanoa, että minua alkaa kyllästyttää näiden asioiden jatkuva jauhaminen. Ensin olen kirjoittanut sen kirjan Pyhä Yksinkertaisuus. Sitten loputtoman tuntuisissa kuulusteluissa vääntänyt näitä juttuja kyllästymiseen saakka.


Mutta te rakkaat läsnäolijat annatte kyllä minulle sellaisen motivaatiopotkun, että kun katson teitä, saan vahvistuksen siihen, että kannattaa jatkaa, vaikka inhimillisesti olenkin väsynyt ja tekisi mieli heittää pyyhe kehään.


Kun katson Vapahtajaamme ja hänen kärsimyksiinsä, niin ymmärrän, että nämä minun juttuni ovat kuin pikku pisara meressä. Tärkeä kylläkin. Näin uskon. Muutoin en olisi tässä teille puhumassa.

